**KLAIPĖDOS MIESTO SAVIVALDYBĖS TARYBA**

**MIESTO PLĖTROS IR STRATEGINIO PLANAVIMO KOMITETas**

**POSĖDŽIO PROTOKOLAS**

2019-02-14 Nr. TAR-12

Posėdis įvyko 2019-02-11. Posėdžio pradžia 15.00 val.

Posėdžio pirmininkas – Algirdas Grublys.

Posėdžio sekretorė – Aldutė Meniakina.

Posėdyje dalyvauja komiteto nariai: Aldona Staponkienė, Laisvūnas Kavaliauskas, Jurgita Choromanskytė, Judita Simonavičiūtė(nuo 16.00 val.), Valdemaras Anužis.

Posėdyje dalyvavusių komiteto narių ir kitų asmenų sąrašas pridedamas.

Darbotvarkė patvirtinta bendru sutarimu.

1. Dėl Klaipėdos miesto savivaldybės 2019 metų biudžeto patvirtinimo. Pranešėja R. Kambaraitė.

2. Dėl dalyvavimo mėlynosios vėliavos programoje. Pranešėja I. Šakalienė.

3. Dėl strateginių triukšmo žemėlapių patvirtinimo. Pranešėja Ž. Žemaitytė.

4. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

5. Dėl pritarimo Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2018 metų ataskaitai. Pranešėjas S. Budinas.

6. Dėl pritarimo dalyvauti projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“. Pranešėja E. Jurkevičienė.

7. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-29 „Dėl Klaipėdos miesto savivaldybės seniūnaičių rinkimo ir atšaukimo tvarkos aprašo patvirtinimo“ pakeitimo. Pranešėja A. Velykienė.

1. SVARSTYTA. Klaipėdos miesto savivaldybės 2019 metų biudžeto patvirtinimas.

Pranešėja R. Kambaraitė teikiamu sprendimo projektu siūlo patvirtinti Klaipėdos miesto savivaldybės 2019 metų biudžetą – 183555,4 tūkst. eurų prognozuojamas 2019 metų biudžeto pajamas, nustatyti asignavimus asignavimų valdytojų programoms vykdyti, paskirstyti asignavimus iš apyvartinių lėšų 2019 m. sausio 1 d. likučio. Sako, kad savivaldybei ir 2019 m. galioja nuo 2018 m. sausio 1 d. įsigaliojusi Lietuvos Respublikos fiskalinės sutarties įgyvendinimo konstitucinio įstatymo 4 straipsnio 2 dalyje apibrėžta biudžeto taisyklė, nustatanti, kad valdžios sektoriui priskiriami biudžetai, kurių planuojami asignavimai viršija 0,3 procento praėjusių metų BVP to meto kainomis, turi būti planuojami, tvirtinami, keičiami ir vykdomi taip, kad sprendžiant pagal to biudžeto struktūrinį balanso rodiklį jie būtų pertekliniai arba subalansuoti. Planuojant ir vykdant valdžios sektoriui priskiriamus biudžetus turi būti atsižvelgiama į ekonomikos ciklo fazę, t. y. ekonomikos pakilimo metu iš surenkamų perteklinių pajamų turi būti formuojamas biudžeto perteklius, kuris ekonomikos nuosmukio metu naudojamas pajamų sumažėjimui kompensuoti. Vykdydami šią taisyklę buvo parengtas 2019 m. Klaipėdos savivaldybės biudžeto projektas. Pažymi, jog tvirtinant 2019 metų valstybės biudžeto ir savivaldybių biudžetų finansinius rodiklius, įstatyme yra nuostata, kuria patvirtintos savivaldybių prognozuojamos pajamos. Klaipėdos miesto savivaldybei patvirtintos prognozuojamos gauti pajamos – 100832 tūkst. Eur. Šiuo rodikliu savivaldybė privalo vadovautis rengdama savo biudžetą ir keisti jo negali. Skaičiuojant šį rodiklį, neįskaitomos savivaldybių biudžetinių įstaigų pajamos, vietinės rinkliavos, Europos Sąjungos finansinės paramos lėšos, pajamos iš turto realizavimo bei pajamos, priskirtos pagal Savivaldybių aplinkos apsaugos rėmimo specialiosios programos įstatymą.

Informuoja, kad Klaipėdos miesto savivaldybės 2019 metais biudžeto pajamos sudarys 183555,4 tūkst. eurų, t.y. 16570,3 tūkst. eurų arba 9,9 % didesnės nei 2018 m. patvirtintos pajamos metų pradžioje. Teigia, jog, pakeitimai suderinti su strateginiu planu. Akcentuoja pagrindinius pakeitimus, išsamiai pakomentuoja priemones ir atsako į komiteto narių pateiktus klausimus

A. Grublys padėkoja pranešėjai už pristatymą ir siūlo pritarti sprendimo projektui bendru sutarimu.

NUTARTA. Pritarti sprendimo projektui(bendru sutarimu).

2. SVARSTYTA. Dalyvavimas mėlynosios vėliavos programoje.

Pranešėja I. Šakalienė sako, kad šiuo sprendimo projektu siekiama įgyvendinti Klaipėdos miesto savivaldybės 2013-2020 metų strateginio plėtros plano, patvirtinto Klaipėdos miesto savivaldybės tarybos sprendimu, tikslu siekti Mėlynosios vėliavos statuso Klaipėdos paplūdimiams. 2017 metais Smiltynės paplūdimys apdovanotas Mėlynąja vėliava. 2018 metais Smiltynės I ir Melnragės II paplūdimiai apdovanoti Mėlynąja vėliava. Šiems paplūdimiams apdovanojimo Savivaldybė siekia ir 2019 metais.

Pažymi, kad Savivaldybės, turinčios Mėlynąją vėliavą, vykdančio Aplinkosauginio švietimo fondo nustatytus reikalavimus atitinkančius paplūdimius, gali juose vasaros sezonui iškelti Mėlynąją vėliavą. Šiandien Mėlynoji vėliava jau yra tapusi pripažintu tarptautiniu paplūdimio kokybės ženklu bei yra puiki reklama, siekiant pritraukti užsienio turistus. Siekiant, kad paplūdimys būtų apdovanotas Mėlynąja vėliava, jis turi atitikti tam tikrus reikalavimus. Sieksime įgyvendinti Mėlynosios vėliavos programos reikalavimus Smiltynės paplūdimio 500 metrų atkarpoje prie centrinio tako ir Melnragės II paplūdimio 500 metrų atkarpoje prie centrinio tako. Mėlynoji vėliava suteikiama tik vienam sezonui. Lietuvos žaliųjų judėjimo įgalioti asmenys bei Aplinkosauginio švietimo fondo inspektoriai privalo tikrinti ar paplūdimiai atitinka visus keliamus reikalavimus vasaros sezono metu. Vėliava turi būti nuleidžiama, jei randama trūkumų. Pakelti ją leidžiama tik tada, kai visi trūkumai pašalinami.

A. Staponkienė domisi kur galima pamatyti, kad minėti paplūdimiai turi Mėlynąją vėliavą.

I. Šakalienė informuoja, kad šią informaciją galima pamatyti TIC reklamoje, žemėlapyje bei internetinėje svetainėje.

A. Grublys siūlo pritarti sprendimo projektui bendru sutarimu.

NUTARTA. Pritarti sprendimo projektui(bendru sutarimu).

3. SVARSTYTA. Strateginių triukšmo žemėlapių patvirtinimas.

Ž. Žemaitytė pažymi, kad Lietuvos Respublikos triukšmo valdymo įstatyme nustatyta savivaldybių vykdomųjų institucijų pareiga rengti aglomeracijų strateginius triukšmo žemėlapius, o savivaldybių tarybų – tvirtinti aglomeracijų strateginius triukšmo žemėlapius, įvardina ir pakomentuoja. Primena, kad pagal Lietuvos Respublikos triukšmo valdymo įstatymo 17 straipsnio 7 dalimi strateginiai triukšmo žemėlapiai sudaromi ar jau sudaryti patikslinami ir kompetentingų institucijų patvirtinami ne rečiau kaip kas penkerius metus.Informuoja, kad Klaipėdos miesto triukšmo kartografavimo paslaugas atliko UAB „Infraplanas“ sutarties su Klaipėdos miesto savivaldybės administracija pagrindu.

Rengėjas D. Pratašius pažymi, jog patvirtintų strateginių triukšmo žemėlapių duomenys bus naudojami triukšmo prevencijos zonų, tyliųjų zonų nustatymui, atnaujinant triukšmo prevencijos veiksmų planą, informuojant visuomenę, teikiant duomenis Europos komisijai, rengiant teritorijų planavimo dokumentus. Pristato ir pakomentuoja parengtus strateginius triukšmo žemėlapius, atsako į komiteto narių pateiktus klausimus.

V. Anužis mano, kad reikia tobulinti metodiką ir turėtų būti taisytini vertinimo kriterijai.

A. Staponkienė domisi koks bus šių žemėlapių praktinis panaudojimas Klaipėdos miesto savivaldybėje.

D. Pratašius pažymi, jog atsiradus naujoms įmonėms ir rengiant savo triukšmo planus, bus būtina vadovautis šiais triukšmo žemėlapiais. Be to šie duomenys bus naudojami triukšmo prevencijos zonoms bei tyliosioms zonoms nustatyti.

A. Grublys sako, kad Valstybės nutarimu yra privaloma rengti ir patvirtinti šiuos žemėlapius, todėl siūlo pritarti ir balsuoti už pateiktą sprendimo projektą.

Balsavimu: už-2 (pirmininko balsas), susilaiko-2. Sprendimo projektui pritarta.

NUTARTA. Pritarti sprendimo projektui.

4. SVARSTYTA. Sutikimas perimti valstybės turtą ir jo perdavimo valdyti, naudoti ir disponuoti patikėjimo teise.

Pranešėjas E. Simokaitis sako, kad šis sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį Pėsčiųjų tiltą per geležinkelį nuo Kretingos iki Šaulių gatvių, Klaipėdoje, su jam priklausančiais apšvietimo, šildymo ir lietaus nuotekų tinklais, kurio bendra pradinė vertė 3798209,46 Eur. Primena, kad 2010 metais Klaipėdoje baigtas statyti Pėsčiųjų tiltas per geležinkelį nuo Kretingos iki Šaulių gatvių. Šio tilto statybos darbus vykdė AB „Lietuvos geležinkeliai“. Pėsčiųjų tiltas šiuo metu nuosavybės teise priklauso valstybei ir Bendrovės valdomas pagal patikėjimo teisės sutartį. Bendrovė keletą kartų kreipėsi į Klaipėdos miesto savivaldybę dėl Pėsčiųjų tilto perdavimo savivaldybės nuosavybėn. Bendrovė nurodė, kad Pėsčiųjų tiltas per geležinkelį yra skirtas miesto gyventojų saugiam ir patogiam susisiekimui užtikrinti. Tiltas perdengia Priestočio gatvę, o tai suteikia galimybę saugiau organizuoti pėsčiųjų ir automobilių eismą. Bendrovė nurodė, kad minėto tilto eksploatacija nėra tiesiogiai susijusi su bendrovės vykdoma pagrindine veikla, todėl ji mano, kad kokybišką ir savalaikę nurodyto tilto priežiūrą gali užtikrinti savivaldybė ar jai priklausančios įmonės. Dėl atitinkamos Pėsčiųjų tilto konstrukcijos, šio tilto pagrindas yra šildomas, kad žiemos metu neapšaltų ir juo būtų saugu vaikščioti.

Informuoja, kad Klaipėdos miesto savivaldybės administracijos specialistai kartu su Bendrovės atstovais apžiūrėjo Pėsčiųjų tiltą. Apžiūros metu buvo nustatyti Pėsčiųjų tilto trūkumai, kurie turėtų būti pašalinti. Bendrovė sutinka pašalinti Pėsčiųjų tilto trūkumus ir pasirašyti tai patvirtinantį susitarimą. Pėsčiųjų tilto eksploatavimo išlaidos (valymas, apsauga, elektros sąnaudos) per metus sudaro preliminariai apie 12 000 Eur.

A. Grublys siūlo pritarti sprendimo projektui bendru sutarimu.

NUTARTA. Pritarti sprendimo projektui(bendru sutarimu).

5. SVARSTYTA. Pritarimas Klaipėdos miesto savivaldybės administracijos direktoriaus ir Klaipėdos miesto savivaldybės administracijos 2018 metų ataskaitai.

Pranešėjas S. Budinas pristato savivaldybės administracijos 2018 metų ataskaitą. Įvardina pagrindinius veiklos rezultatus, pamini pagrindinius projektus bei akcentuoja esminius dalykus ir atsako į komiteto narių pateiktus klausimus.

J. Simonavičiūtė prašo įvardinti savo asmeninį indėlį į proveržio strategiją.

S. Budinas sako, kad buvo priimtas ir suderintas priemonių planas bei pagal galimybes integruotas į strateginį veiklos planą.

Komiteto nariai išklauso pateiktą savivaldybės administracijos direktoriaus 2018 metų ataskaitą.

NUTARTA. Informacija išklausyta.

6. SVARSTYTA. Pritarimas dalyvauti projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“.

Pranešėja E. Jurkevičienė pristato sprendimo projektą, kuriotikslas pritarti Klaipėdos miesto savivaldybės administracijos dalyvavimui partnerio teisėmis projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“ ir užtikrinti projekto bendrąjį finansavimą Klaipėdos miesto savivaldybės biudžeto lėšomis ne mažiau kaip 7,5 proc. tinkamų projekto išlaidų bei netinkamų, tačiau šiam Projektui įgyvendinti būtinų išlaidų padengimą ir tinkamų išlaidų dalį, kurios nepadengia Projektui skiriamas finansavimas. 2018 m. spalio mėn. AB „Lietuvos geležinkeliai“ pateikė Klaipėdos miesto savivaldybės administracijai informaciją, kad Bendrovė vadovaudamasi 2014-2020 metų Europos Sąjungos fondų investicijų veiksmų programos 6 prioriteto „Darnaus transporto ir tinklų infrastruktūros plėtra“ priemonės „Neigiamo poveikio aplinkai mažinimas geležinkeliuose“ finansavimo sąlygų aprašu, šiais metais planuoja teikti projekto „Triukšmo mažinimo priemonių geležinkeliuose įrengimas (II)“ projektinį pasiūlymą triukšmo mažinimo užtvaroms įrengti. Pagal Aprašą galima pareiškėja yra AB „Lietuvos geležinkeliai“, galimi partneriai yra savivaldybių administracijos.Už projekto parengimą, įgyvendinimą ir rezultatus yra tiesiogiai atsakingas Pareiškėjas. Bendrovė parengė triukšmo ir vibracijos mažinimo priemonių planą Klaipėdos mieste ir identifikavo vietas, kuriose būtų tikslinga įrengti garso užtvarus. Bendrovė kviečia partnerių teisėmis įgyvendinti Projektą bendromis partnerių bei Europos Sąjungos fondų lėšomis. Tuo būdu bus sudarytos sąlygos įrengti garso užtvaras ir sumažinti geležinkelio neigiamą poveikį aplinkai ir gyventojams. Dariaus ir Girėno, Smilties pylimo, Herkaus Mano. Pušyno, Stadiono, Malūnininkų ir Girulių gyvenvietės gyventojus nuo triukšmo saugos 3-6 metrų aukščio užtvaros.

Informuoja, kad planuojama projekto vertė – 6 290 000 Eur. be PVM.; iš kurių ne daugiau kaip 85 proc. finansuojamos ES struktūrinių fondų lėšomis – 5 346 500 Eur ir ne mažiau kaip 15 proc. bendrojo finansavimo lėšomis – 943 500 Eur. Partneriai dalysis lygiomis dalimis: Atsakingojo partnerio indėlis, ne mažiau kaip 7,5 proc. lėšų visų tinkamų finansuoti Projekto išlaidų, yra 471 750 Eur , Partnerio indėlis, ne mažiau kaip 7,5 proc. lėšų visų tinkamų finansuoti Projekto išlaidų, yra 471 750 Eur. Planuojama, kad finansavimas bus reikalingas 2021 metais.Finansavimas bus numatytas, Tarybai pritarus dalyvauti projekte.

A. Grublys mano, kad tai AB “ Lietuvos geležinkeliai“ problema, todėl neturėtų jos užkrauti savivaldybei.

J. Simonavičiūtė domisi kam reikalingi partneriai t. y. savivaldybė ir kodėl ji turi prisidėti.

A. Špučienė pažymi, jog savivaldybė turi viešą interesą, todėl čia turi būti dviejų institucijų susitarimas.

S. Budinas informuoja, kad AB “ Lietuvos geležinkeliai“ atstovai žada atvykti į tarybos posėdį ir tuomet bus galima užduoti rūpimus klausimus.

Komiteto nariai išklausė pateiktą informaciją ir siūlo sprendimą priimti taryboje.

NUTARTA:

6.1. Informacija išklausyta.

6.2. Sprendimo projektą teikti svarstyti tarybai.

7. SVARSTYTA. Klaipėdos miesto savivaldybės tarybos 2017 m. vasario 23 d. sprendimo Nr. T2-29 „Dėl Klaipėdos miesto savivaldybės seniūnaičių rinkimo ir atšaukimo tvarkos aprašo patvirtinimo“ pakeitimas.

Pranešėja A. Velykienė pristato sprendimo projektą. Sako, kad šio projekto esmė ir tikslas, atsižvelgiant į pasikeitusias Lietuvos Respublikos vietos savivaldos įstatymo nuostatas, pakeisti ir patvirtinti naujos redakcijos Klaipėdos miesto savivaldybės seniūnaičių rinkimo ir atšaukimo tvarkos aprašą, reglamentuojantį Klaipėdos miesto seniūnaitijų seniūnaičių rinkimų organizavimo ir vykdymo tvarką Klaipėdos mieste. Sprendimo projektas parengtas vadovaujantis pakeistomis Lietuvos Respublikos vietos savivaldos įstatymo 33 straipsnio nuostatomis. Įvardina esminius siūlomus patvirtinti Seniūnaičių rinkimo ir atšaukimo tvarkos aprašo pakeitimus. Pagal naująjį reglamentavimą nuo 2019 metų seniūnaičių rinkimai organizuojami ne vėliau kaip per 6 mėnesius, kai į pirmąjį savivaldybės tarybos posėdį susirenka ir prisiekia išrinktos savivaldybės tarybos nariai.

Pažymi, kad Seniūnaičiai bus renkami 4 metams iki naujai kadencijai išrinktos savivaldybės tarybos surengtuose seniūnaičių rinkimuose bus išrinktas seniūnaitis. Ankstesnėje vietos savivaldos redakcijoje seniūniačiai buvo renkami 3 metams. Ankstesnėje vietos savivaldos 33 straipsnio redakcijoje seniūnaitijose, kuriose gyvena daugiau kaip 500 gyventojų, seniūnaičiai buvo renkami apklausiant gyventojus. Nuo 2019 m. seniūnaitijose, kuriose gyvena daugiau kaip 500 gyventojų, seniūnaičiai renkami, organizuojant susirinkimą arba gyventojams balsuojant raštu arba elektroninių ryšių priemonėmis ir nustatyta seniūnaičių rinkimo tvarka seniūnaitijose, papildytas kandidatų į seniūnaičius pateikiamų dokumentų sąrašas – seniūnaitijos gyventojų ar bendruomeninių organizacijų kandidato siūlymas į seniūnaičius, bei kandidato į seniūnaičius atitikties eiti pareigas deklaracija.

A. Staponkienė domisi ar buvo aptartas klausimas dėl balsavimo su seniūnaičiais (organizuojant susirinkimą arba gyventojams balsuojant raštu arba elektroninių ryšių priemonėmis).

R. Razgienė teigia, kad seniūnaičiai buvo supažindinti su šiuo spendimo projektu ir pateikė pastabas. Seniūnaičiai prašė, kad balsavimas būtų susirinkime. Taip pat išreiškė pageidavimą, kad taryba nuspręstų kokiu būdu balsuoti.

R. Kulikauskas mano, jog balsavimas gali būti bet kuris iš paminėtų.

A. Staponkienė mano, kad patys seniūnaičiai turėtų išsiaiškinti dėl balsavimo.

Komiteto nariai siūlo šį sprendimo projektą apsvarstyti su seniūnaičių sueiga ir tuomet teikti svarstyti tarybai.

NUTARTA. Sprendimo projektą teikti svarstyti seniūnaičių sueigai.

NUTARTA. Posėdis baigėsi 17.00 val.

Posėdžio pirmininkas Algirdas Grublys

Posėdžio sekretorė Aldutė Meniakina